2 โบรกฯ เล็ง 8 หุ้นเสี่ยงติด Cash Balance เริ่ม 31 พ.ค.นี้
บล.ฟิลลิป (ประเทศไทย)-บล.ทิสโก้ คาดการณ์ DEMCO,EE,NRF,RML,U,U-W4,WAVE,WAVE-W2 เสี่ยงติดเกณฑ์ Cash Balance เริ่ม 31 พ.ค.นี้
บล.ฟิลลิป (ประเทศไทย)-บล.ทิสโก้ คาดการณ์ 8 หลักทรัพย์เสี่ยงติดเกณฑ์ Cash Balance เริ่ม 31 พ.ค.นี้
28 พ.ค. 2564

นักวิเคราะห์จาก บล.ฟิลลิป (ประเทศไทย) และบล.ทิสโก้ คาดการณ์ว่า บริษัท เด็มโก้ จำกัด (มหาชน) หรือ DEMCO, บริษัท อีเทอเนิล เอนเนอยี จำกัด (มหาชน) หรือ EE, บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF, บริษัท ไรมอนแลนด์ จำกัด (มหาชน) หรือ RML, บริษัท ยู ซิตี้ จำกัด (มหาชน) หรือ U, ใบสำคัญแสดงสิทธิในการจองซื้อหุ้นสามัญของ บริษัท ยู ซิตี้ จำกัด (มหาชน) ครั้งที่ 4 หรือ U-W4
รวมทั้งบริษัท เวฟ เอ็นเตอร์เทนเมนท์ จำกัด (มหาชน) หรือ WAVE และใบสำคัญแสดงสิทธิในการจองซื้อหุ้นสามัญของ บริษัทเวฟ เอ็นเตอร์เทนเมนท์ จำกัด (มหาชน) ครั้งที่ 2 หรือ WAVE-W2 เป็นหลักทรัพย์ที่จะเข้าข่าย Turnover List สัปดาห์สิ้นสุด 27 พฤษภาคม 2564 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 31 พฤษภาคม 2564
สำหรับหลักทรัพย์ที่คาดว่าจะใช้เกณฑ์ Cash Balance ดังนี้
บล.ฟิลลิป (ประเทศไทย) ได้แก่ U,U-W4,NRF,RML,DEMCO,EE,WAVE,WAVE-W2
บล.ทิสโก้ ได้แก่ DEMCO,EE,NRF,RML,U,U-W4,WAVE,WAVE-W2